Here is a page extracted from Wikipedia that may contain CSS, HTML, and a lot of unformatted text.

Title: Idioma normando
Content: O normando (dito localment normaund, normand u nouormand seguntes o territorio) ye una luenga romance charrata en a Normandía francesa a on que no tiene un estatus oficial, pero ye clasificato como luenga rechional. En as Islas d'a Canal, l'idioma s'ha desembolicato en tres variants: jèrriais, dgèrnésiais y sercquiais, as dos primeras han estau reconoixitas por os gubiernos britanico y irlandés.

O normando tenió importancia en la Edat Meya porque belunas d'as parolas norrenas u escandinavas d'o normando pasoron a lo francés y, sobre tot, porque como base de l'anglo-normando exerció una influencia lingüistica en l'idioma anglés como superstrato representando un vehiclo de transmisión de galicismos.

O francés ampró d'o normando parolas d'orichen escandinavo referents a la mar y os mariners: abraquer, bagage ("bagache", "equipache"), bitte ("estructura vertical d'amarrache"), cingler, équiper, flotte ("flota"), fringale ("fambre canina"), guichet, hauban, houle, hune, mare ("basa"), mouette (au d'a familia Laridae), quille, raz ("corrient d'augua"), siller, touer ("remolcar"), traquer, turbot ("rodaballo") y vague ("onda de mar"), varangue, varech. D'atras perteneixen a la vida familiar, la ganadería y l'agricultura: accroupir, bidon (un recipient), brayer ("peguntar", aplicable a la impermeabilización d'embarcacions), brette, cottage ("mas"), coterie, crochet ("gancho"), duvet, flâner ("dondiar"), guichet ("puerta chica en una esportalada"), haras, harnais ("aparello"), houspiller, marmonner, mièvre, nique, quenotte, raccrocher, ricaner, rincer ("aclarir", "esclarir", "ixauguar"), y rogue.

Referencias

Bibliografía 
 Carlo Tagliavini: Los orígenes de las lenguas neolatinas. Introducción a la filología romance. Fondo de Cultura Economica, 1973.
 Gramática francesa: Larousse Editorial, S.A, 2000.

Se veiga tamién 
Idioma anglo-normando.
Escandinavismos en francés.
Normandía.
Normandos.

Normando
Normando
Jerriais